E penn ar strollad e oa Tuvia Bielski ar breur henañ, hag a oa bet kaporal en arme Polonia etre 1927 ha 1929. Dedennet e oa bet gant Emsav sionour ar yaouankiz, ha gwelloch e vefe bet dezhañ saveteiñ ur vaouez yuzev kozh e-lech lazhañ dek soudard alaman. Kas a reas kannaded e getoioù ar chontre evit tuta hag o chas da goadeier Naliboki. Degemer a rejont paotred, maouezed ha bugale ha dar muiañ e voe betek 1 236 den er strollad (70% anezho a oa maouezed, bugale ha tud kozh). Ne nachjont degemer den ebet. E-tro 150 anezho a gemere perzh en emgannoù armet.